Source: https://www.riigiteataja.ee/akt/410012019025
Timestamp: 2020-06-05 23:23:20+00:00

Document:
Aegviidu Kooli põhimäärus – Riigi Teataja
Aegviidu Kooli põhimäärus
Aegviidu Kooli põhimäärus - sisukord
§ 11 Õppekavavälise tegevuse alused
§ 12 Koolimuuseum
3 KOOLI HOOLEKOGU
§ 14 Hoolekogu ülesanded
§ 17 Õpilased
§ 18 Õpilaste õigused
§ 27 Õpetajate õigused ja kohustused
§ 28 Kooli teenindavate töötajate õigused ja kohustused
§ 29 Kooli vara, eelarve ja finantstegevuse korraldamine
§ 31 Põhimääruse muutmise kord
§ 32 Rakendamine
RT IV, 10.01.2019, 25
Vastu võetud 17.05.2018 nr 25
RT IV, 25.05.2018, 44
20.12.2018 RT IV, 10.01.2019, 15 13.01.2019
Määrus kehtestatakse kohaliku omavalitsuse korralduse seaduse § 22 lõike 1 punkt 34, § 35 lõike 2 ning põhikooli- ja gümnaasiumiseaduse § 66 alusel.
Kooli nimi on Aegviidu Kool (edaspidi kool).
Kool asub Harjumaal Anija vallas Aegviidu alevis aadressil Pärna 1, sihtnumber 74501.
(1) Kool on Anija Vallavalitsuse (edaspidi vallavalitsus) hallatav haridusasutus.
(2) Kool tegutseb põhikoolina, mille kooliastmed on:
(3) Kool juhindub oma tegevuses Eesti Vabariigi seadustest, haridusseadustest, põhikooli- ja gümnaasiumiseadusest, muudest kehtivatest õigusaktidest ja käesolevast põhimäärusest.
(4) Koolis omandatakse põhiharidus (hariduse I tase), mis loob eeldused ja annab õiguse jätkata õpinguid keskhariduse omandamiseks.
(5) Kooli huvides võib asutada sihtasutusi ja mittetulundusühinguid, mille kaudu toetatakse kooli õppe- ja kasvatustööd ning huvi- ja majandustegevust.
(1) Koolil on oma sümboolikaga pitsat, millel on kooli ja valla nimi.
(2) Koolil on oma sümboolikaga lipp.
(1) Kooli ülesanne on luua õpilasele eakohane, turvaline, positiivselt mõjuv ja arendav õppekeskkond, mis toetab tema õpihuvi ja õpioskuste, eneserefleksiooni ja kriitilise mõtlemisvõime, teadmiste ja tahteliste omaduste arengut, loovat eneseväljendust ning sotsiaalse ja kultuurilise identiteedi kujunemist.
(2) Kool aitab kaasa õpilase kasvamisele loovaks, mitmekülgseks isiksuseks, kes suudab ennast täisväärtuslikult teostada erinevates rollides: perekonnas, tööl ja avalikus elus ning valida oma huvide ja võimete kohast õpiteed.
Koolis toimub õppe- ja kasvatustegevus eesti keeles.
Kooli õppekava on õpingute alusdokument, milles esitatakse õppe eesmärgid, oodatavad õpitulemused, hindamise tingimused ja kord. Lisaks esitatakse õppekavas nõuded õppekeskkonnale, õppe ja kasvatuse korraldusele, kooli lõpetamisele ning tuuakse välja kooli eripärast tulenevad valikud riiklike õppekavade raames.
(1) Õppeaasta kestab 1. septembrist järgmise aasta 31. augustini ja koosneb kolmest trimestrist ning koolivaheaegadest.
(2) Õppeaastas on kokku vähemalt 175 õppepäeva.
(3) Vajadusel moodustatakse hariduslike erivajadustega õpilaste klasse või rühmi.
§ 11. Õppekavavälise tegevuse alused
(1) Koolis või kooli poolt on korraldatud huvitegevus, mille eesmärgiks on toetada õppekava läbimist, õpilaste üldist arengut ning luua õpilastele võimalused vaba aja veetmiseks. Huvitegevuses kasutatakse erinevaid õppevorme ja -meetodeid, sealhulgas tasuta ja/või tasuliste huviringide tööd.
(2) Koolis võib moodustada pikapäevarühmi ja organiseerida üritusi.
(3) Koolis on õppekirjanduse kogu, mille põhiülesanne on toetada kooli õppekava järgset õpet, arendada õpilaste iseseisva õppetöö ja teabe hankimise oskust ning lugemishuvi.
(4) Kool võib korraldada koolitöötajate tööalaste teadmiste ja oskuste täiendamiseks sisekoolitusi.
(5) Õppekavavälise tegevuse kulude katmine võib toimuda õppekavavälises tegevuses osalejate kaasrahastamisel.
§ 12. Koolimuuseum
2) pakub kooli õpilastele, samuti teistele huvilistele abi nende uurimistegevuses;
3) tutvustab õpilastele eesti rahvakultuuri;
(3) Muuseumi tegevuse eest vastutab kooli direktor või tema poolt määratud isik.
3. peatükk KOOLI HOOLEKOGU
(1) Hoolekogu moodustab ja selle töökorra kehtestab vallavalitsus.
(2) Hoolekogu põhiülesanne on õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevuse korraldamine õppe ja kasvatuse suunamisel, planeerimisel ja jälgimisel eesmärgiga aidata kaasa paremate tingimuste loomisele koolis.
§ 14. Hoolekogu ülesanded
(1) Otsustab nõusoleku andmise või mitteandmise, kui soovitakse:
1) muuta riikliku õppekava kohustuslike õppeainete ja läbivate teemade nimistut ning muuta tunnijaotusplaani riiklikes õppekavades sätestatud tingimustel ja korras;
2) kehtestada haridus- ja teadusministri kehtestatud koolivaheaegadest erinevad koolivaheajad;
3) kehtestada põhikooli- ja gümnaasiumiseadusega kehtestatud klassi täitumuse piirnormist suuremat klassi täitumuse ülemist piirnormi;
4) kehtestada pikapäevarühmas põhikooli- ja gümnaasiumiseadusega kehtestatud ülemisest piirnormist suurem rühma täitumuse ülemine piirnorm.
(2) Otsustab sisehindamise aruande kooskõlastamise või kooskõlastuse mitteandmise enne selle kinnitamist.
(3) Avaldab arvamust:
1) arengukava ja selle muudatuste kohta enne selle kinnitamist;
2) põhimääruse ja selle muudatuste kohta enne selle kehtestamist;
3) kooli õppekava ja selle muudatuste kohta enne selle kehtestamist;
4) kooli kodukorra ja selle muudatuste kohta enne selle kehtestamist;
5) sisehindamise aruande kohta enne selle kehtestamist;
6) kooli vastuvõtu tingimuste ja korra eelnõu kohta enne selle kehtestamist;
7) arenguvestluse korraldamise tingimuste ja korra kohta enne selle kehtestamist;
8) kooli eelarve kava projekti kohta enne selle kinnitamist.
(4) Teeb ettepaneku:
1) vallavalitsusele pikapäevarühma moodustamiseks;
2) pikapäevarühma töö planeerimiseks ja korraldamiseks;
3) koolis tasuta või tasu eest pakutava toiduvaliku kohta, mis soodustaks tervislikku toitumist.
(5) Osaleb:
2) kooli arengukava väljatöötamises;
3) kooli sümboolika väljatöötamisel ja kooskõlastamisel.
(6) Arutab õpilasega, kellele on kohaldatud vastavat mõjutusmeedet, tema käitumist, eesmärgiga mõjutada õpilasi kooli kodukorra kohaselt käituma ja teistest lugu pidama ning ennetada turvalisust ohustavate olukordade tekkimist koolis.
(7) Kehtestab pedagoogide ametikohtade täitmiseks korraldatava konkursi läbiviimise korra direktori ettepanekul.
(8) Lahendab hoolekogule õpilaste ja vanemate esitatud, õpetamist ja kasvatamist puudutavaid vaidlusküsimusi.
(9) Kinnitab lastevanemate poolt kaasrahastatavad õppekavavälised tegevused, mis ei ole kooli õppekava osa, õppeaasta esimesel koosolekul, üldjuhul septembris.
1) kehtestab kooli õppekava, kodukorra, päevakava ja töökorralduse reeglid;
3) kehtestab kooli palgakorralduse põhimõtted, esitades need enne kehtestamist arvamuse andmiseks õpetajatele ja hoolekogule ning kooskõlastamiseks vallavalitsusele;
4) kinnitab koolitöötajate koosseisu, esitades selle enne kinnitamist kooskõlastamiseks vallavalitsusele;
5) kehtestab kooli sisehindamise korra ning kinnitab sisehindamise aruande, esitades selle arvamuse andmiseks kooli hoolekogule ja vallavalitsusele;
6) tagab kooli õppenõukogu otsuste ja vajadusel hoolekogu ettepanekute täitmise;
7) kehtestab arenguvestluse korraldamise tingimused ja korra, esitades selle enne arvamuse andmiseks õppenõukogule ja hoolekogule;
8) kehtestab kooli vastuvõtu tingimused ja korra esitades selle enne kehtestamist hoolekogule arvamuse andmiseks;
[RT IV, 10.01.2019, 15 - jõust. 13.01.2019]
9) otsustab isiku õpilaste nimekirja arvamise ja õpilase koolist väljaarvamise;
10) moodustab vallavalitsuse nõusolekul pikapäevarühma ning kehtestab selle töökorralduse ja päevakava, otsustab õpilase pikapäevarühma vastu võtmise;
11) teeb ettepaneku vallavalitsusele klassi või pikapäevarühma täitumuse ülemise piirnormi suurendamiseks;
12) korraldab õpilaste ja koolitöötajate vaimse ja füüsilise turvalisuse ja tervise kaitse ning vaimse ja füüsilise vägivalla ennetamise abinõude rakendamist;
13) korraldab õpilaste ja koolitöötajate kaitse hädaolukorras vastavalt hädaolukorra lahendamise plaanile;
15) otsustab õpilase tugi- ja mõjutusmeetmete rakendamise;
16) korraldab tugispetsialistide teenust õpilastele;
17) määrab individuaalse arengu jälgimise kaardi koostamise ja täitmise eest vastutavad isikud;
18) moodustab vallavalitsuse nõusolekul hariduslike erivajadustega õpilaste klasse ja/või rühmi;
19) kinnitab õpilasesinduse põhimääruse ja korraldab esimese õpilasesinduse valimised septembrikuus;
20) kutsub kokku kooli ja vanemate koostöö koordineerimiseks vähemalt üks kord aastas õpilaste vanemate koosoleku;
21) annab aru hoolekogu ees;
22) juhatab õppenõukogu koosolekut ja korraldab õppenõukogu tegevust;
23) korraldab õpetajate vabade ametikohtade täitmiseks avaliku konkursi ja valmistab ette konkursi läbiviimise korra;
24) sõlmib, peatab ja lõpetab koolitöötajatega töölepingud;
25) korraldab kooli asjaajamist;
26) kehtestab kooli sümboolika kujunduse ja kasutamise korra;
27) annab oma pädevuse piires käskkirju.
§ 17. Õpilased
Õpilasel on õigus ja kohustus täita õpiülesandeid ja osaleda temale kooli päevakavas või individuaalses õppekavas ettenähtud õppes kuni põhihariduse omandamiseni või 17-aastaseks saamiseni.
§ 18. Õpilaste õigused
3) kasutada kooli kodukorras sätestatud tingimustel kooli õppekava läbimiseks vajalikke õpikuid, tööraamatuid, töövihikuid, töölehti ja infotehnoloogiavahendeid;
8) pöörduda vallavalitsuse haridusküsimustega tegeleva spetsialisti või kooli hoolekogu poole õpetamist ja kasvatamist puudutavate vaidlusküsimuste korral;
9) saada abi tugispetsialistidelt;
10) saada teavet ja selgitusi koolikorralduse ning õpilase õiguste ja kohustuste kohta;
12) olla ära kuulatud enne tugi- või mõjutusmeetme määramist ning anda arvamus mõjutusmeetme rakendamise kohta;
13) valida ja olla valitud õpilasesindusse vastavalt õpilasesinduse põhimäärusele;
14) osaleda aineolümpiaadidel, konkurssidel, saades selleks ettevalmistavas protsessis täiendavat juhendamist õpetajatelt;
7) osalema arenguvestlusel.
(3) Õpilasesinduse tegevust juhib kooli huvijuht või selle puudumisel direktori poolt määratud isik.
(1) Esimese õpilasesinduse valimised korraldab direktor hiljemalt septembrikuu jooksul.
(2) Esimese õpilasesinduse moodustavad 4.- 9. klassi õpilased.
(3) Esimene õpilasesindus on 6-liikmeline.
(4) Käesoleva paragrahvi lõikes 2 loetletud klassid valivad õpilasesindusse kahe nädala jooksul valimiste väljakuulutamise päevast ühe esindaja klassi õpilaste hulgast.
(1) Õpilasesinduse põhimääruse koostab õpilaskond, tehes selleks vajaduse korral koostööd direktori ja tema poolt määratud isikuga.
(2) Õpilasesinduse põhimäärus ja selle muudatused kiidetakse heaks õpilaskonna üldkoosolekul, mis on otsustusvõimeline, kui sellest võtab osa vähemalt 2/3 õpilaskonnast. Õpilasesinduse põhimäärus kiidetakse heaks lihthäälteenamusega.
(3) Õpilasesindus esitab põhimääruse kinnitamiseks direktorile. Kolmekümne päeva jooksul põhimääruse kättesaamisest arvates kinnitab direktor õpilasesinduse põhimääruse, kui see vastab seadustele, seaduse alusel antud õigusaktidele ja rahvusvaheliselt tunnustatud demokraatlikele põhimõtetele, või esitab kirjalikud põhjendused, miks põhimäärust ei ole võimalik kinnitada.
4) olla teavitatud õpilase puudumistest;
10) pöörduda kooli hoolekogu poole õpetamist ja kasvatamist puudutavate küsimuste korral.
3) tegema koostööd kooliga õpilase õpetamisel ja kasvatamisel põhikooli- ja gümnaasiumiseaduses ja selle alusel kehtestatud õigusaktides sätestatud korras;
4) kasutama meetmeid, mida talle pakub kool või vallavalitsus;
5) pöörduma kooli ettepanekul koolivälise nõustamismeeskonna poole;
6) osalema õpilase arenguvestlusel;
7) teatama hiljemalt õppest puudumise esimesel õppepäeval kooli õpilase õppest puudumisest ja selle põhjustest;
8) esitama koolile oma kontaktandmed ja teavitama nende muutustest.
(1) Koolitöötajad on direktor, õpetajad, tugispetsialistid ja teised õppe- ja kasvatusalal töötavad ning kooli teenindavad töötajad.
(2) Õpetajate põhiülesanne on toetada iga õpilase arengut ning aidata õpilasel kujundada huvi- ja võimetekohast õpiteed. Õpetaja ülesanne on õpilaste õpetamine ja kasvatamine, mis põhineb vastastikusel lugupidamisel, teineteisemõistmisel ning koostöös õpilaste vanematega.
(3) Tugispetsialistide ülesanne on õpilase arengu toetamine.
(4) Kooli teenindavate töötajate ülesanneteks on kooli häireteta tegevuse tagamine, heaperemehelik majandamine ja koolivara korrasoleku tagamine ning majanduslik teenindamine, lähtudes kooli põhiväärtustest ja eesmärkidest.
(5) Koolitöötajate täpsemad õigused, kohustused ja vastutus määratakse kindlaks tööandja kehtestatud töökorralduse reeglite, ametijuhendi ja töölepinguga.
1) osaleda töölepingu iga-aastasel ülevaatamisel ja täiendamisel;
2) saada võrdväärset kohta kollektiivis;
3) osaleda töösisekorraeeskirjade ja kooli arengusuundade väljatöötamisel;
1) tegema kokkulepitud tööd ja täitma töö iseloomust tulenevaid kohustusi kokkulepitud mahus, kohas ja ajal;
2) osalema oma tööalaste teadmiste ja oskuste arendamiseks koolitusel;
3) hoiduma tegudest, mis takistavad teistel töötajatel kohustusi täita või kahjustavad tema või teiste isikute elu, tervist või vara;
4) tegema tööülesannete täitmiseks koostööd teiste töötajatega;
5) kinni pidama töösisekorraeeskirjadest, ametijuhenditest ja sõlmitud töölepingust.
§ 27. Õpetajate õigused ja kohustused
Õpetaja õigused ja kohustused:
1) oskab juhtida õppe- ja kasvatustööd;
3) kujundab soodsat õpikeskkonda;
4) koostab vastavalt põhikooli- ja gümnaasiumiseadusele ja põhikooli riiklikule õppekavale oma aine ainekava ja töökava;
5) teeb koostööd teiste õpetajatega õppe lõimimiseks;
6) hindab õpilasi objektiivselt ning on hinnangute andmisel erapooletu;
7) arvestab õpilaste isikupära ning kohtleb õpilasi taktitundeliselt;
8) teeb koostööd laste vanematega;
9) lahendab õpilastega õppetunnis tekkinud probleemid;
10) organiseerib üritusi ning osaleb neil;
11) korraldab koolisiseseid aineolümpiaade, võistlusi, näitusi, konkursse;
12) arendab oma kutseoskusi ja on kursis haridusuuendustega;
13) tagab tunnis ja õpilasüritustel tervishoiu- ja ohutusnõuetest kinnipidamise;
14) osaleb aktiivselt õppenõukogus;
15) hoiab oma käitumise ja tegevusega kooli ja pedagoogilise kollektiivi mainet.
§ 28. Kooli teenindavate töötajate õigused ja kohustused
Kooli teenindavate töötajate õigused ja kohustused:
1) täidavad täpselt ja õigeaegselt töölepingust tulenevaid ülesandeid;
2) arvestavad oma tööülesannete täitmisel õppe- ja kasvatustöö läbiviimisega.
§ 29. Kooli vara, eelarve ja finantstegevuse korraldamine
(1) Koolil on valla eelarve osana oma eelarve, mille kinnitab Anija Vallavolikogu (edaspidi vallavolikogu).
(2) Kooli eelarve tulud moodustuvad eraldistest riigi- ja vallaeelarvest, laekumistest eraõiguslikelt juriidilistelt isikutelt ja annetustest.
(3) Kooli eelarve tuludesse võib laekuda tulusid õppekavavälisest tegevusest, mida kaasrahastavad lapsevanemad.
(4) Kooli kulud katab vallavalitsus.
(5) Kooli kulude katmiseks saab vallavalitsus igal aastal riigieelarvest sihtotstarbelist toetust õpetajate, direktori ja õppealajuhatajate töötasu ning täienduskoolituse, investeeringute ning õppevahenditega seotud kulude katmiseks.
(6) Kooli tegevuskulude katmisel osalevad täies ulatuses teised omavalitsused proportsionaalselt koolis õppivate õpilaste arvuga, kelle rahvastikuregistri järgne elukoht asub nende omavalitsuste haldusterritooriumil.
(7) Kooli vara moodustavad koolile vallavalitsuse poolt sihtotstarbeliseks kasutamiseks antud maa, hooned, rajatised, seadmed, inventar ja muu vara.
(8) Kooli vara kasutamise ja käsutamise korra kehtestab vallavolikogu.
(9) Kooli raamatupidamist korraldab vallavalitsus.
(1) Kooli asjaajamises lähtutakse vallavalitsuse asjaajamise korrast.
(2) Kooli asjaajamist korraldatakse direktori kehtestatud asjaajamiskorra järgi.
(3) Kooli õppe- ja kasvatusalaseid kohustuslikke dokumente peetakse paberil või elektroonselt.
§ 31. Põhimääruse muutmise kord
Põhimääruse kinnitamine ja selle muutmine toimub vallavolikogu poolt sätestatud korras.
§ 32. Rakendamine

References: § 11

§ 12

§ 14

§ 17

§ 18

§ 27

§ 28

§ 29

§ 31

§ 32
 § 22
 § 35
 § 66

§ 11

§ 12

§ 14

§ 17

§ 18

§ 27

§ 28

§ 29

§ 31

§ 32